ועדת העבודה, הרווחה והבריאות, כנסת 18, פרוטוקול מספר 596, 2011-12-20 10:00

אריה אלדד: בוקר טוב.

אריה אלדד: אני מתכבד לפתוח את ישיבת ועדת העבודה, הרווחה והבריאות.

אריה אלדד: אנחנו עוסקים הבוקר בהצעת חוק לתיקון פקודת הרוקחים (בחינת רישוי ברוקחות), הצעת חוק שלי.

אריה אלדד: לפני שאנחנו ממשיכים, יש הערות?

אריה אלדד: ההצעה עברה קריאה טרומית וככל שאני יודע היא בתמיכת הממשלה.

אריה אלדד: אם אין הערות, נקריא את הצעת החוק.

שמרית שקד: הצעת חוק לתיקון פקודת הרוקחים (מס') (בחינת רישוי ברוקחות), התשע"ב-2011 1.

שמרית שקד: תיקון סעיף 3 בפקודת הרוקחים (נוסח חדש), התשמ"א-2981, בסעיף 3, האמור בו יסומן (א) ואחריו יבוא: "(ב) בטרם מתן הרישיון יידרש המבקש לעמוד בבחינת רישוי שקבע המנהל".

שמרית שקד: 2.

שמרית שקד: תיקון סעיף 4 בסעיף 4, בסופו יבוא "ולפי סעיף 3".

שמרית שקד: אני אסביר ואומר שהתיקון הראשון משקף את מה שחבר הכנסת אלדד הציע.

שמרית שקד: סעיף 3 קובע שהתנאי למתן הרישיון הוא עמידה בבחינת רישוי שקבע המנהל.

שמרית שקד: סעיף 4 בנוסחו היום מקנה למנהל סמכות לדרוש – "לפני מתן הרישיון רשאי המנהל לדרוש ממבקש שיעמוד בבחינה נוספת על כל בחינה שעמד בה לשם קבלת הדיפלומה ברוקחות".

שמרית שקד: כלומר, זאת סמכות שמוקנית לו היום.

שמרית שקד: ביקש שלא לוותר על הסעיף הזה אלא להשאיר אותו.

שמרית שקד: לצורך הבהירות בנוסח, כדי שיהיה ברור מה היחס בין שני הסעיפים, התיקון הזה מבהיר שהבחינה הנוספת היא גם מעבר לבחינת הרישוי לפי סעיף 3.

שמרית שקד: אני ממשיכה לקרוא.

שמרית שקד: 3.

שמרית שקד: תיקון סעיף 62 בסעיף 62 לפקודה, בפסקה (4), אחרי "לעוזרי רוקח" יבוא "ולרוקח".

שמרית שקד: סעיף 62 לפקודה מקנה סמכות לשר הבריאות להתקין תקנות, בין היתר בפסקה (4) לעניין בחינות לעוזרי רוקח.

שמרית שקד: מכיוון שכאן מוצע להקנות סמכות לקבוע בחינות לרוקח, מוצע להרחיב את הסמכות גם לעניין בחינות של רוקחים.

שמרית שקד: אני ממשיכה לקרוא.

שמרית שקד: 4.

שמרית שקד: תיקון סעיף 66 בסעיף 66 לפקודה, בפסקה (7), במקום הספרה "4" יבוא "3, 4".

שמרית שקד: גם כאן מדובר בסמכות להתקין צו לעניין אגרות בעד עריכת הבחינה.

שמרית שקד: סעיף התחילה והתחולה נשאר בצריך עיון.

שמרית שקד: נקבל עליו החלטה וננסח בהתאם.

עפו אגבאריה: מההצעה שלך לא הבנתי האם אתה באמת רוצה שכל מי שמסיים לימודי רוקחות במדינת ישראל יעבור את הבחינה.

אריה אלדד: כל מי שמסיים לימודים בארץ ובחוץ לארץ.

עפו אגבאריה: ומבקש לעסוק ברוקחות, שיעשה בחינות.

עפו אגבאריה: אני לא מתנגד לזה.

עפו אגבאריה: אני חושב שזה צודק.

עפו אגבאריה: לעשות את הבחינה גם לבוגרי הארץ וגם לבוגרי חוץ לארץ במידה שווה.

אריה אלדד: זה הרעיון.

אריה אלדד: ביחס לסעיף התחולה, אני חשבתי שנכון לקבוע שהחוק יחול מיום קבלתו.

אביטל וינר: אנחנו מציעים לא להחיל תחולה מיידית אלא לתת זמן התארגנות.

אביטל וינר: הבחינות היום לבוגרי חוץ לארץ נערכות במועדים ואנחנו כמובן נשלב את כל מי שהחוק יחול עליו במועדים הקיימים.

אביטל וינר: לכן אנחנו מבקשים תחולה שלא תהיה על הבחינה הקרובה שתיערך במאי וגם לא לבחינה שלאחר מכן כי יצא שלבוגרים לא יהיה מספיק זמן ללמוד, אלא לקבוע תחולה שתהיה לאחר הבחינה שתיערך בחודש נובמבר 2012.

אביטל וינר: כלומר, מהבחינה של חודש מאי 2013 כולם כבר יהיו חייבים בכך.

אריה אלדד: כלומר, אפשר לומר שהחוק מבחינת

אריה אלדד: כם יתחיל לחול שנה מיום חקיקתו.

עפו אגבאריה: זאת אומרת מ-2013.

וילמה מאור: היא אומרת מאי 2013.

אביטל וינר: זה יצא בערך מדצמבר 2012.

אביטל וינר: זאת לא שנה מיום פרסומו אלא שנה מהיום.

אריה אלדד: יש לנו עוד קריאה שנייה ושלישית.

אריה אלדד: זה לוקח זמן.

אריה אלדד: נדמה לי שנוח לומר שנה מיום השלמת החקיקה, זה בוודאי יאפשר התארגנות של המשרד.

שמרית שקד: אנחנו לא רוצים לדחות את זה יותר מדי.

שמרית שקד: אם אנחנו רוצים באמת להחיל את זה כבר על הבחינה באפריל, יש לנו אינטרס שהחוק יפורסם כמה שיותר מוקדם כדי שיספיקו להודיע לכל הבוגרים וכדי שהם יספיקו ללמוד.

שמרית שקד: כלומר, שזה לא יצא מאוד מאוד סמוך למועד הבחינה.

שמרית שקד: לכן אולי כדאי לקבוע 1 בדצמבר 2012.

אריה אלדד: מגיסטר בתיה הרן, הערה?

בתיה הרן: מוצא חן בעיני.

עפו אגבאריה: יש איזושהי עמדה או מדיניות של שמכוון את הסטודנטים שסיימו לימודי רוקחות בארץ ובחוץ לארץ לעבודה מסוימת או ההתחייבות שלו לעבודה היא רק לגבי אלה שמסיימים בארץ?

עפו אגבאריה: יש הרי רק שתי פקולטות שלא מחייבות בחינה, בבן גוריון ובירושלים.

אריה אלדד: עדיין אנחנו חושבים שנכון שתהיה בחינה ממשלתית שתהיה סטנדרטית לכולם.

עפו אגבאריה: אותה בחינה.

אריה אלדד: לבוגרי הארץ ולבוגרי חוץ לארץ.

אריה אלדד: אותה בחינה.

עפו אגבאריה: מה עם התעסוקה של האנשים האלה?

אריה אלדד: כשם שלשכת עורכי הדין לא דואגת לתעסוקה ו לא דואג לתעסוקת רופאים.

אריה אלדד: זה עניין של ביקוש והיצע.

אריה אלדד: אם פונים אלף עורכי דין שמצהירים אמונים למקצוע באצטדיון טדי כל שנה, כל אדם יכול להחליט מה הוא הולך ללמוד.

עפו אגבאריה: אם אנחנו כבר בנושא, האם יש אפשרות להחיל את זה גם על לומדי הרפואה?

עפו אגבאריה: שיעשו את אותה בחינה לבוגרי חוץ לארץ ובוגרי ישראל.

אריה אלדד: כולם ייכשלו.

אריה אלדד: אם תעשה בחינה ברוקחות לרופאים, כולם ייכשלו.

אריה אלדד: אני לפחות הייתי נכשל.

עפו אגבאריה: למה לא להחיל למשל את הבחינות ברפואה?

אריה אלדד: אני בעד, אבל זה לא כאן.

עפו אגבאריה: אני מבין, אבל היות שאתה היום יושב ראש ועדת העבודה והרווחה, אני שואל.

אריה אלדד: אני אשמח אם תהיה הצעת חוק כזאת.

אריה אלדד: אולי נשקול להגיש אותה אפילו יחד.

אריה אלדד: הצעת חוק שתחייב בחינת רישוי לרופאים.

אריה אלדד: נדמה לי שהחדר יהיה הרבה יותר מלא במקרה הזה ויהיו כל מיני דעות לכאן ולכאן.

בתיה הרן: אני מבקשת להעיר שבוגרי באר שבע מסיימים ביוני ולא באפריל.

בתיה הרן: על כן הם יסיימו את תקופת ההתמחות בדיוק ערב אותו תאריך של ה-1 בדצמבר ואז הם יצטרכו לעשות את הבחינה.

אריה אלדד: אבל אם הם יודעים שנה מראש על כך, הם יכולים להיערך.

אריה אלדד: זאת התקופה בה הם הכי רעננים בחומר ובידע.

עפו אגבאריה: זה לא יחול עליהם ביוני השנה.

אריה אלדד: לא ביוני השנה.

אריה אלדד: אנחנו מדברים על 1 בדצמבר 2012.

אריה אלדד: יש עוד הערות?

אריה אלדד: אין.

אריה אלדד: אנחנו מצביעים.

אריה אלדד: בעד אישור הצעת החוק – פה אחד הצעת החוק אושרה תודה רבה.